CELEX: 62019TN0824
Language: lv
Date: 2019-12-02 00:00:00
Title: Lieta T-824/19: Prasība, kas celta 2019. gada 2. decembrī – RY/Komisija

3.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 36/37
            
         
      Prasība, kas celta 2019. gada 2. decembrī – RY/Komisija
      (Lieta T-824/19)
      (2020/C 36/45)
      Tiesvedības valoda – franču
      
         Lietas dalībnieki
      
      
         Prasītājs: RY (pārstāvis: J.-N. Louis, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Komisijas 2019. gada 10. aprīļa lēmumu izbeigt prasītāja pagaidu darbinieka līgumu Pārējo darbinieku nodarbināšanas kārtības 2. panta c) punkta izpratnē;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Pirmais pamats – LESD 266. panta pārkāpums. Prasītājs šajā ziņā apgalvo, ka, ņemot vērā 2019. gada 10. janvāra spriedumu RY/Komisija (T-160/17, EU:T:2019:1), Komisijai viņu ir bijis atkal jāuzņem savā dienestā.
               
            
                  2.
               
               
                  Otrais pamats – tiesību tikt uzklausītam pārkāpums, jo prasītājam neesot radīta iespēja efektīvi sniegt apsvērumus un ietekmēt attiecīgo lēmumpieņemšanas procesu.
               
            
                  3.
               
               
                  Trešais pamats – pilnvaru nepareiza izmantošana, jo apstrīdētais lēmums esot pieņemts vienīgi, lai imitētu lēmuma, ar kuru ir vienkārši apstiprināts lēmums par prasītāja darba līguma izbeigšanu, tiesiskumu.
               
            
                  4.
               
               
                  Ceturtais pamats – tiesību piekļūt lietas materiāliem pārkāpums. Prasītājs šajā ziņā uzsver, ka nav saņēmis pilnīgi nekādu atbildi uz atkārtotajiem lūgumiem pārsūtīt viņam dokumentus, kuru apmaiņa ir notikusi starp Komisijas locekļa biroju un Cilvēkresursu un drošības ģenerāldirektorātu saistībā ar 2019. gada 10. janvāra spriedumu RY/Komisija (T-160/17, EU:T:2019:1).